Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
KAIKKIEN KANSOJEN KAIPAUS
Tulossa: -
Vihollinen haluaa sinun nukkuvan onnesi ohi.
Pitää varmistaa, että ylistän Jeesusta ja palvelen Hänen ruumistaan.
Jos julistamme Jumalan Sanaa, tuomme muutoksen sukupolveemme.
Tervetuloa ohjelman pariin! Olen Nathan Morris.
Aina välillä Jumala antaa ratkaisevia sanomia tälle sukupolvelle.
Tämä sanoma on yksi sellainen. Et halua jäädä siitä paitsi.
Kun seisomme kerran Herran edessä, saamme kruunun, Raamattu sanoo.
Raamattu puhuu viidestä kruunusta. Tänään kuulet, -
että Jumalan kutsussa tässä ja nyt on jotain ikuista.
Tämä on "Mikä on kuningas ilman kruunua?"
Lopuksi rukoilen ja uskon ihmeeseenne. Älä jää paitsi.
Avatkaa Raamatustanne Ilmestyskirjan luku 1.
Ilm. 1. Aloitan jakeesta 5.
"Hänelle, joka rakastaa meitä -
ja on verellään päästänyt meidät synneistämme -
ja tehnyt meidät kuningaskunnaksi, papeiksi Jumalalleen ja Isälleen, -
hänelle kunnia ja valta -
aina ja iankaikkisesti! Aamen."
Haluan lukea jakeen 6.
"[J]a tehnyt meidät kuningaskunnaksi, papeiksi".
Sanokaa: "kuninkaiksi". Sanokaa: "papeiksi".
"[J]a tehnyt meidät kuningaskunnaksi, papeiksi Jumalalleen ja Isälleen, -
hänelle kunnia ja valta aina ja iankaikkisesti!"
Tänään tahdon puhua aiheesta "Kuningas ilman kruunua".
Kuningas ilman kruunua.
Se on evankeliumin voima.
Siksi saarnaamme evankeliumia Kristuksesta.
Sillä meillä ei ollut muuta tietä Jumalan läsnäoloon -
kuin se, että joku maksaa hinnan.
Raamattu sanoo, että synti erottaa ihmisen Jumalasta.
Jumala ei voinut lähettää enkeliä, ei arkkienkeli Mikaelia, -
maksamaan synneistäsi. Ei. Sen piti olla Hän itse.
Jeesus tuli lihaksi, -
että Hän voisi olla porttimme, ovemme, -
Jumalan läsnäoloon.
Siksi ei ole muuta tietä.
Ei voi kulkea muuta kautta. Ainoa tie kulkee Jeesuksen veren kautta.
Sinut pitää pestä Jeesuksen veressä.
Se tarkoittaa, että sinun pitää antaa -
Jumalan Karitsan veren puhdistaa ja pestä sydämesi.
Saarn. 3:11: -
"ikuisuuden hän on pannut heidän sydämeensä.
Ihminen ei kuitenkaan käsitä tekoja, jotka Jumala on tehnyt".
Mietipä.
Jumala on pannut heidän sydämeensä ikuisuuden.
Se tarkoittaa, että he tulivat tietoisiksi jostain suuremmasta.
He tulivat tietoisiksi jostain suuremmasta päämäärästä.
Jostain, mistä he sanoivat: "Tämän vuoksi olen elossa."
Kun Jumala panee ikuisuuden sydämeesi, -
et enää ajattele ja puhu niin kuin ennen.
Sinussa tapahtuu jotain.
Miksi teen puhujamatkoja?
Miksi pidämme evankelioimiskampanjoita?
Luuletko, että se on työ?
Tämä ei ole työ. En tee tätä palkan takia.
Tämä ei ole vain titteli.
Kun Jumala pani ikuisuuden sydämeeni, -
sydämeni alkoi lyödä sieluja, sieluja, sieluja.
Sykkiikö sydämesi ikuisuudelle?
Sykkiikö sydämesi vain itsellesi -
vai sille, että Jumala voisi kauttasi koskettaa sukupolveasi?
Mille sydämesi sykkii?
Vain Pyhä Henki voi panna sydämeesi ikuisuuden.
Sinun pitää kohdata Hänet, jotta tiedät, mistä puhun.
Kun ikuisuus sykkii sydämessäsi, et välitä, mitä ystäväsi sanovat.
Et välitä, mitä he sanovat.
Et halua heiltä vahvistusta. Et tarvitse heiltä vahvistusta.
Kun ikuisuus palaa sydämessäsi, sanot: "Seuraan Jeesusta."
"Voit tulla mukaani, mutta olen valmis menemään yksin."
"Sydämeni ei näet lakkaa sykkimästä sieluille, -
Herran kohtaamiselle ja kuninkaana ja pappina olemiselle."
Suurin kaipuu sydämessäsi tänään voi olla: Herra, pane sydämeeni ikuisuus.
Tulossa: -
KUNINGAS ILMAN KRUUNUA
SELA-HETKI
Raamattu sanoo Ilm. 22:ssa: -
"Minä tulen pian, ja palkkani on minun mukanani -
antaakseni kullekin hänen tekojensa mukaan.
Minä olen A ja O, ensimmäinen ja viimeinen, alku ja loppu.
Autuaita ne, jotka [noudattavat hänen käskyjään]".
Danielin kirja: "Minun tätä katsellessani -
asetettiin istuimet paikoilleen, ja Ikiaikainen istuutui.
Hänen vaatteensa olivat valkeat kuin lumi ja hänen päänsä hiukset -
kuin puhdas villa. Hänen valtaistuimensa oli tulen liekkejä, -
ja sen pyörät olivat palavaa tulta. Tulivirta vyöryi, -
se lähti liikkeelle hänen edestään. Tuhannen tuhatta palveli häntä, -
ja kymmenentuhatta kertaa kymmenentuhatta -
seisoi hänen edessään. Oikeus istui tuomiolle".
Taivaan oikeusistuin. Kirjat avattiin.
Et ehkä tiedä tätä, mutta koittaa päivä, -
jolloin seisot Luojan edessä.
Seisot Karitsan, Juudan leijonan, edessä.
Raamattu puhuu kahdesta tuomiosta.
Ilmestyskirjassa on suuren valkoisen valtaistuimen tuomio.
Siinä sanotaan, että kirjat avattiin, mutta heille ei löytynyt sijaa.
Se tuomio on niille, jotka eivät ottaneet Jeesusta vastaan.
Niille, jotka sanovat, ettei Jumalaa ole. Tiedämme, mitä heille tapahtuu.
Mutta on toinen istuin ja tuomio.
Raamattu kutsuu sitä Kristuksen tuomioistuimeksi.
Se ei ole syntisiä varten.
Se, ystäväni, on sinua varten.
Sinua varten.
"Mutta olen uudestisyntynyt." Niin. Se on sinua varten.
Se on kuninkaita ja pappeja varten.
"Mutta olen vasta 17." Niin. Se on sinua varten.
Kirjat avataan.
"Nathan Morris."
"Sinut kutsuttiin evankelistaksi, -
mutta tyydytit vain ylpeyttäsi ja maineenjanoasi."
"Sinun oli määrä julistaa evankeliumia, -
mutta vesitit sanoman miellyttääksesi kuulijoita."
Jos elämästäni kirjoitetaan niin -
sinä päivänä, -
näytän, miten Raamatun mukaan käy.
Raamattu sanoo 1. Kor. 3:9:ssä: "sillä me olemme Jumalan työtovereita.
Te olette Jumalan viljelysmaa ja Jumalan rakennus.
Sen armon mukaan, jonka Jumala on minulle antanut, -
olen viisaan rakentajan tavoin laskenut perustuksen, -
ja toinen rakentaa sille.
Mutta kukin katsokoon, kuinka rakentaa."
Miksi?
"Muuta perustusta ei kukaan voi laskea sen lisäksi, -
mikä on jo laskettu, ja se on Jeesus Kristus.
Kuka sitten rakentaakin tälle perustukselle, rakensipa kullasta, -
hopeasta, jalokivistä, puusta, heinistä tai oljista..."
Huomaa ero: toinen lahoaa, toinen ei.
"...itse kunkin työ tulee näkyviin.
Sen tuo ilmi se päivä, -
joka ilmestyy tulessa, -
ja tuli koettelee, -
millainen kunkin työ on.
Jos jonkun tekemä rakennus kestää, hän saa palkan."
Sanokaa kaikki: "palkka".
Kolme sanoi. "Palkka!"
Tiedän, että tämä on painavaa, -
mutta lupaan, että se sytyttää sydämesi.
"Jos jonkun työ palaa, hän kärsii vahingon.
Itse hän kuitenkin pelastuu ikään kuin tulen läpi."
Se tarkoittaa, -
että kun oikeus istuu tuomiolle, -
kun seisot Jeesuksen edessä, -
seisot Hänen edessään tyhjin käsin.
Ilman mitään annettavaa.
Te nuoret, -
vihollinen tahtoo, että nukut onnesi ohi.
Se ei voi estää sinua käymästä seurakunnassa -
eikä riistää pelastustasi, -
mutta palkkiosi se yrittää ryöstää.
Raamattu sanoo näin. Tämä on menossa jonnekin, lupaan.
Paavali kirjoitti: -
"Ettekö tiedä, että ne, jotka juoksevat kilparadalla, -
tosin kaikki juoksevat, mutta vain yksi saa voittopalkinnon?
Juoskaa tekin niin, että saavutatte sen.
Jokainen kilpailija noudattaa kaikessa itsehillintää, -
nuo saadakseen katoavan seppeleen mutta me katoamattoman."
Raamatun mukaan sinä päivänä -
kirjat avataan -
ja elämäsi luetaan ääneen.
Raamattu sanoo, että Jeesus voitelee pääsi kruunulla.
Tämän sanoman otsikko on "Kuningas ilman kruunua".
Mikä on kuningas, jolla ei ole kruunua?
Ilmestyskirja sanoo: "Älä anna kenenkään ottaa kruunuasi."
Älä anna paholaisen ottaa kruunuasi.
Älä anna ystäväsi ottaa kruunuasi.
Älä anna sen, että yrität mukautua nykymenoon, ottaa kruunuasi.
Älä anna halusi miellyttää kaikkia ottaa kruunuasi.
Raamattu sanoo, että älä anna kenenkään ottaa kruunuasi.
Palvelemme väkevää Jumalaa. Muista katsoa sanoman kakkososa.
Seuraavaksi Lydia Marrow'n Sela-hetki.
Kuulet myös työn kuulumisia.
Lopuksi jatketaan täältä studiosta rukouksella.
TULKAA HÄNEN ESIPIHOIHINSA YLISTÄEN.
PALVOKAA PYHÄSSÄ KAUNISTUKSESSA.
KATSELKAA -
HERRAN KIRKKAUTTA.
SELA! TÄTÄ ON YLISTYS.
Minusta on kiva vastata kysymyksiin ylistyksestä ja ylistyksen johtamisesta.
Hiljattain joku kysyi: -
"Mitä teet, jos tuntuu, ettei pääse yhtä syvälle ylistykseen -
seurakunnassa kuin omissa ylistyshetkissä?"
Voin kertoa itsestäni, etten juuri koskaan koe pääseväni -
yhteisessä ylistyksessä yhtä syvälle kuin omissa ylistyshetkissä.
Se liittyy paljon siihen, että ylistystä johtaessani pitää varmistaa, -
että joku seuraa. Ylistysjohtajien täytyy muistaa, -
että ylistysjohtaja voi johtaa vain jos joku seuraa.
Siksi on tärkeää valita lauluja, joihin ihmiset voivat lähteä mukaan.
Itse yritän välttää lauluja, jotka ovat liian pitkäpiimäisiä.
Jos laulu on uusi, autan esimerkiksi toistoilla ihmisiä pääsemään mukaan.
Ja omissa ylistyshetkissäni en monesti edes valitse laulua.
Keksin itse lauluja, kun menen Herran eteen.
Itse asiassa niissä hetkissä on syntynyt monta laulua.
Voin mennä niin syvälle kuin haluan, kun en johda ketään.
On vain minä ja Jeesus. Mutta kun olen seurakunnassa -
ja ylistämme Herraa yhdessä, minun pitää muistaa silloin, -
että ylistän Jeesusta ja lisäksi palvelen Hänen ruumistaan.
Kannattaa muistaa palveleva johtajuus.
Meidän pitää tehdä ihmisille helpoksi kohdata Jeesus.
En halua, että musiikki ja valitsemani laulut ovat heille kompastuskiviä.
Haluan tehdä kaikkeni -
häivyttääkseni häiriötekijät ja kaiken sellaisen, -
joka voi estää Kristuksen morsianta palvomasta Kristusta.
Kun valitset lauluja ja rakennat ylistyssettiä, -
ei haittaa, ettet pääse yhtä syvälle kuin omissa hetkissäsi.
Osoita, miltä ylistys näyttää, ja raivaa edestä kaikki sellainen, -
mikä estää seurakuntaa vuodattamasta rakkautta Jeesukselle.
Valitse lauluja, joihin he voivat kiinnittyä -
ja seurata sinua Herran läsnäoloon.
Auta heitä palvomaan Herraa.
Se on tärkeimpiä asioita ylistyksenjohtamisessa, -
ja halusin kertoa sen teille tänään. Jos rakennat ylistyssettejä, -
mene pois tieltä ja auta Kristuksen morsianta lähestymään Häntä, -
sillä tätä on ylistys.
KÄY OSOITTEESSA: SHAKETHENATIONS.COM/SELAH
TYÖN KUULUMISIA
Hei! Olen Mauricio Canales. Tässä työn kuulumisia.
Hope of All Nations on järjestömme humanitaarisen työn kanava.
Työtä vetää Rachel Morris.
Rachel kävi tiiminsä kanssa hiljattain Hondurasissa -
Danlí-nimisessä kaupungissa.
Tiimi jakoi vähävaraisille perheille ruokapaketteja.
Ruokapakettien lisäksi tiimi pystyi jakamaan heille evankeliumia.
Monia pelastui, parani ja vapautui.
Jumala toimi väkevästi.
Tilaa YouTube-kanavamme /Shakethenations -
ja katsele sisältöä, joka auttaa uskonelämässä.
Sisältömme ruokkii ja ravitsee uskoasi.
Järjestömme näkee suurempaa sielujen sadonkorjuuta -
kuin koskaan aiemmin.
Siksi olemme kiitollisia kumppaneillemme.
Yhdessä kokoamme lopunaikojen satoa Taivaan valtakuntaan.
Meidän pitää rukoilla lakkaamatta ja jatkaa uskomista, -
että Jumala tekee ihmeitä ja läpimurtomme on tulossa.
Kädessäni on useita rukouspyyntöjä, joita on tullut ympäri maailmaa.
Monet pyytävät fyysistä paranemista.
Joissain rukouspyynnöissä pyydetään verisairauden paranemista.
Jeesuksen Kristuksen väkevässä nimessä -
julistamme, että verisairaus paranee tässä hetkessä.
Ota vastaan ihmeesi. Tule terveeksi tänään -
Jeesuksen väkevässä nimessä.
Lähetä meille rukouspyyntösi -
osoitteeseen prayer@shakethenations.com.
Jos julistamme Jumalan Sanaa, tuomme muutoksen sukupolvellemme.
Jumalan Sanassa on voima.
Kuten Nathan Morris sanoo, pitää julistaa evankeliumia, joka sanoo: -
"Tässä ja nyt Jeesuksen nimessä kaikki kahleet katkeavat."
Näkemiin. Tässä olivat työn kuulumiset.
SEURAA MEITÄ
Jatketaan täältä studiosta rukouksella.
Rukoilemme kaikkien rukouspyyntöjen puolesta, -
samoin kaikkien katsojien puolesta.
Paraneminen, vapautuminen ja pelastus virtaavat nyt.
Jeesus sanoo Ilm. 1:18:ssa näin: -
"ja minä elän. Minä olin kuollut, mutta nyt minä elän aina ja iankaikkisesti, -
ja minulla on kuoleman ja tuonelan avaimet."
Minulla on helvetin ja haudan avaimet.
Niin Jeesus teki kuolleista noustessaan. Hän sanoi Pietarille: -
"Annan valtakunnan avaimet. Mitä päästät maan päällä, -
se on päästetty taivaassa. Mitä sidot, se on sidottu taivaassa."
Se on Kristuksen auktoriteetti. Suurempi on se, joka meissä on, -
kuin se, joka on maailmassa.
Uskon, että Henki näyttää nyt läpimurron ja paranemisen avaimia.
Huudamme Herraa avuksi. Sidomme sairauden ja hyökkäyksen.
Pyydämme elämää, paranemista ja vapautumista virtaamaan.
Tämä on valtakunnan voima. Tunnen sydämessäni nyt uskoa.
Seuraavaksi rukoilen. Jos sinulla on sairautta, puhu suullasi.
Puhu paranemista. Älä pelkästään ajattele tai rukoile. Puhu.
Nämä ovat valtakunnan avaimia.
Isä, Jeesuksen väkevässä nimessä, -
puhumme paranemista ja vapautumista pyytäville.
Puhumme paranemista Christianille. Sinulla on aivosyöpä.
Tarvitset luuydinsiirrännäistä. Sidon syövän ruumiissasi.
Sidon kaikki syöpäsolut kehossasi tässä hetkessä Jeesus-nimessä.
Elämä ja terveys virratkoon Jeesuksen nimessä.
Pauline pyytää rukousta miehensä pelastumisen puolesta.
Pamela tarvitsee läpimurtoa pojalleen.
Poika käy kovaa hengellistä taistelua.
Sidon kaikki hyökkäykset häntä vastaan Jeesus-nimessä.
Stephanien siskolle vapautumista huumekoukusta. Pojalle pelastumista.
Isä, Jeesuksen nimessä me vapautamme heidät -
kahleista ja orjuudesta, jossa he elävät.
Puhumme pelastusta Stephanien perheelle Jeesuksen nimessä.
Elisabeth tarvitsee avioliittoonsa eheytymistä.
Monet tarvitsevat eheytymistä.
Teresa pyytää pelastumista perhekunnalle.
Monet pyytävät pelastusta.
Kim tarvitsee pikaisesti ihmeen. Asioiden täytyy kääntyä tänään.
Isä, puhun sen. Sidon vihollisen kaikki toimeksiannot.
Puhun elämää. Herra, rukoilen, että hän saa läpimurron avaimet -
Jeesuksen väkevässä nimessä.
Herra, näet kaikki nämä rukouspyynnöt. Tunnet tarpeet.
Rukoilen heidän puolestaan yhdessä sopien.
Puhun jollekulle, jolla on ongelma silmän verkkokalvon kanssa.
Verkkokalvo on vääränmuotoinen. Sitä on leikattu useita kertoja.
Mieskatsoja, sinulla on ollut useita leikkauksia.
Se liittyy verkkokalvoon ja silmän muotoon.
Jumala parantaa sinut. Näkösi selvenee.
Puhun Johnille. Nimesi on John, ja katsot tätä. Isä, anna ihme.
Jos joku ei tunne Herraa, ehkä tajusit tämänpäiväisestä sanomasta, -
että voit seistä Jumalan edessä kädet tyhjinä.
Anna elämäsi Kristukselle. Rukoile: "Herra Jeesus, -
anna syntini anteeksi.
Tule sydämeeni. Pese minut verelläsi.
Herra, minä antaudun. Pyhä Henki, täytä minut. Käytä elämääni."
Jos rukoilit, lähetä postia osoitteeseen prayer@shakethenations.com.
Haluamme kuulla todistuksesi.
Jumala liikkuu eri puolilla. Ajankohtaisia uutisia työstämme -
ja kokoustaltiointeja on Facebookissa.
Olemme myös YouTubessa, Instagramissa ja Twitterissä.
Koko ahkeran tiimini, omasta ja vaimon puolesta: -
olet meille rakas. Nähdään!
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Uskon, että tämä ilta on merkittävä ilta -
El Salvadorin kansalle.
Tiesin, että minun oli tultava, sillä Jumala tekisi suuria.
Vastaamme Jeesuksen kutsuun.
Sydämellämme on kansat. - Olen innoissani heidän puolestaan.
Ravistelemme heidän elämäänsä ja koko kansaa.
Jumala lähetti minut toiselta puolelta maailmaa -
kysymään teiltä tänä iltana: -
"Kenen sinä sanot Jeesuksen Kristuksen olevan?"
Olen mukana ensimmäistä kertaa.
Oli mahtava kokemus nähdä Jumalan liikkuvan.
Nuorten näkeminen, ihmisten puolesta rukoileminen ja ihmeet -
minusta äitinä tälle ei voi panna hintalappua. Tämä muuttaa elämän.
Näin, kuinka pieni poika parani. Jumala avasi hänen korvansa.
En pysty kuvaamaan, mitä koin, kun näin sen.
Käskimme silmien avautua Jeesuksen nimessä, -
ja niitä avautui. Näkö palautui kokonaan.
Eräs nainen alkoi kävellä ilman kävelytukea.
Kun nostin kävelytuen pääni päälle, tuntui kuin se olisi ollut unta.
Olin nähnyt sellaista vain videolla.
Odotamme teitä katsomoista. Tulkaa, tulkaa!
Tuhansia on vielä tulossa.
Tulkaa Jeesuksen luo!
Kun Nathan sanoi, että tuhansia on vielä tulossa, katsoin ylös -
ja näin ihmisiä tulevan kaikista suunnista.
He tulivat ottamaan vastaan Jeesuksen ehkä ensimmäistä kertaa.
Heitä tulvi alttarille. Ihmisiä juoksi stadionin lehtereiltä.
Kun Nathan kutsui, ihmisiä alkoi tulla kaikkialta.
En unohda sitä ikinä.
On yksi asia lukea Raamatusta ihmeistä.
Kun näkee niitä itse, se muuttaa elämän.
Lähtee entistä palavampana.
Haluaa tehdä kaiken voitavansa, jotta ihmisten elämä muuttuisi.
Osallistuminen on evankeliumissa juuri se juttu.
Se muuttaa tavalla, jota ei voi kuvitella eikä odottaa.
Lähde mukaan evankeliointimatkalle.
Lisätietoja ja tämän vuoden kohdemaat kotisivuillamme.
Raamatuntekstit: Raamattu Kansalle
Suomennos: Marianne Tenetz